"Setswana Puo ya Gae (HL)/P1 3 DBE/Ngwanaitseele 2019 NSC KAROLO YA A: TEKATLHALOGANYO POTSO 1 1.1 Buisa setlhangwa se se latelang, mme morago o arabe dipotso. SETLHANGWA A (TEMANA) 1 Go fetile dikgwedi tse tharo Nkwe a amogile Sajene Pitse seaparo sa gagwe sa bopodisi, ka leano le a tshepang fa go se ope yo a ka bong a le naganne. Jaanong o tshwanetse go simolola go se dirisetsa tiro e a se tseetseng yona. Kana ga a se tseela go se boloka, o se tseetse gore se mo tlisetse mausausa a madi. O bone Sajene Pitse a apere seaparo se 5 sešwa maloba. Go bonala fa go diragetse fela jaaka a ne a naganne: gore o fitlhile a bega gore o šwetswe ke seaparo, mme jaaka sajene, a fiwa se sengwe ntle le go botsolotswa dipotso. Gompieno mogaka wa rona, Nkwe, o simolola go ipaakanyetsa go simolola tiro ya gagwe. O ithuta sengwe ka diphoso tse mokgweetsi a ka di dirang mo 10 pharakanong. O ne a di kwadile mo tsebeng ya buka. 2 Mo tshokologong a ya go batla thekisi e e tla mo isang toropong. E rile go tsena ka toropo a laela mokgweetsi wa thekisi gore a lebe kwa keratšheng e e gaufi. A tsena, mme a kopa go rekisediwa oli ya bogologolo e e ntshitsweng mo dijanageng. O ne a kaya fa dikgomo tsa 15 gagwe kwa Kanana di tlhasetswe ke dikgofa. Semangmang o mo lomile tsebe gore oli e kgologolo e di bolaya swi! Ba e mo fa ka modutwana wa diletara di le masome-a-mabedi. A leboga, mme a le pega mo thekising. E rile fa a goroga a rulaganya le mokgweetsi wa thekisi gore a tle go mo tsaya ka ura ya borobedi mantsiboa, gore a tle a mo ise kwa Phokeng. 20 A tsena ka fa lapeng, a sekama. 3 Ka ura ya bosupa a tsoga. A phuthela seaparo sele sa bopodisi sentle. A tsaya botlolo ya litara a e tlatsa ka oli e e maswe ele. A tsaya pene, a leba kwa alemanakeng. A tshwaya letsatsi la 3 Moranang 1961. O ne a tshwanetse go le gakologelwa. Letsatsi la tshimologo ya khumo ya 25 gagwe. Selo se se neng se mo kgatlha thata ke gore go ne go tswiwa mo moletlong wa Tsogo ya Morena, ka jalo, badiri ba Gauteng ba boela tirong. Go tlaa nna le dijanaga tse dintsi mo tseleng e e tswang kwa Phokeng go ya Gauteng. Dingwe tsa tsona di tlaa bo di pegile palo e e fetileng ya batho. O tlaa rakana le tsona. 30 4 Ka ura ya borobedi thekisi ya goroga. Ba bolola go leba Phokeng. Fa ba fitlha, fa marakanelong a tsela ya Swartruggens, Phokeng le Tlhabane, a emisa thekisi, mme a laela rathekesi go tla go mo tsaya bosigogare. Nkwe a wela tsela e e lebang Phokeng. A tsena mo mokgorong wa logong ka fa molemeng, o o dirisiwang ke morekisi mongwe wa dinku, 35 merogo le maungo. A baya oli mo sekhutlong sa ona. A apara diaparo tsa bopodisi ka bofefo. A wela mo tseleng e e boelang kwa toropong. Jaanong a leta ka bopelokgale sejanaga sa ntlha se se tla welang mo diatleng tsa gagwe. Kwalololo e ileditswe Phetla"